Boek: Bitterbosbende (deel drie) – ‘Die grafsangers’Anzil en Keenan Kulsen Die Bitterbosbende besluit om in die skoolkoor te sing. Dan ontdek Nieke ŉ stuk papier met snaakse simbole, amper soos bladmusiek, in haar geskiedenisboek, en Bongi vind ŉ ou horing by die mynskag. Nieke en Kurt besef hulle droom albei oor onaardse aaklige musiek, en ŉ koor van kinders geklee in swart, met aardige groot koppe … Anzil Kulsen is op Upington gebore en het in Keimoes grootgeword. Sy het ŉ honneursgraad in letterkunde en het vir ŉ ruk by die ATKV as projekbestuurder gewerk, waar sy veral in die Noord-Kaap aktief was. Kulsen het afgeleë gemeenskappe besoek om met mense oor boeke te gesels. Sy bied ook kreatiewe skryfkursusse aan en doen spel- en narratiewe terapie. Kulsen is getroud met Heine, hulle het twee kinders en woon op Upington. Stephen Wallace is ŉ bekroonde illustreerder en grafiese kunstenaar. Hy het voorheen saam met verskeie privaat maatskappye gewerk, asook saam met uitgewers soos Pan Macmillan, Via Afrika, OUP en Lapa Uitgewers. Wallace is met ŉ ATKV Woordveertjie bekroon vir sy illustrasies in Jaco Jacobs se My ouma is ŉ filmster. Ouderdom: Nege tot 12 jaar Uitgewer: Tafelberg Prys: R140,00* *Prys onderworpe aan verandering Koop die boek nou by NB-Uitgewers